kardosdrur/scandi-wiki huggingface dataset:
Automatriffel

Automatriffel er en generel betegnelse der bruges til at beskrive selvladende rifler der kan skyde enten halvautomatisk eller fuldautomatisk fra et magasin eller bælte med ammunition.

I mange tilfælde beskriver det en riffel der kan selvlade og skyde enkelte skud for hvert tryk på aftrækkeren (halvautomatisk skydning), men ordet bruges også til at beskrive rifler der kan skyde fuldautomatisk. Afhængig af hvilken ekspert man spørger anses automatkarabiner og stormgeværer nogle gange for en type automatriffel, og andre gange er de opdelt i egne kategorier.

Funktionscyklus for automatriffel
Fabrique Nationale

Fabrique Nationale de Herstal oftest forkortet til Fabrique Nationale eller FN, er en belgisk våbenfabrikant. Firmaets oficielle navn er FN Herstal.

Historie 
FN stammer fra den lille by Herstal nær Liège. Fabrique Nationale d'Armes de Guerre (fransk for Den Nationale Fabrik for Krigsvåben) blev grundlagt i 1889 for at fremstille 150.000 Mauser-rifler bestilt af den belgiske regering.
I 1898 indgik firmaet et samarbejde med John Browning, en velkendt våbendesigner. 
FN Herstal blev en vigtig producent af motorkøretøjer i Belgien. Firmaet producerede biler i det tidlige 20. århundrede, motorcykler frem til 1965 og lastbiler til 1970.

Et af firmaets tidlige våben, en model 1910 automatpistol i kaliber 7.65 × 17 mm (.32 ACP) (serienummer 19074), blev brugt til attentatet på ærkehertug Franz Ferdinand af Østrig, hændelsen, der udløste 1. verdenskrig.

FN ejer U.S. Repeating Arms Company (Winchester) og Browning Arms Company. FN og John Browning udviklede også sammen Browning GP35 High Power pistolen.

FN Manufacturing i Columbia, South Carolina, er en del af FN's militære afdeling, der primært udvikler og producerer våben til USA's militær og politi, deriblandt M16 rifler, M249 SAW let maskingevær, M240 maskingevær og FNP pistoler.

Våben fremstillet af FN 
FN Five-seveN— moderne letvægts pistol i kaliber 5.7 × 28 mm.
FN Forty-Nine— 9mm pistol
FN M1900— .32 ACP pistol
FN M1903— 9 × 20 mm SR pistol
FN M1905— mini pistol tilpasset lommen i en vest. Bruger .25 ACP
FN M1910— Pistol i kaliber .32 ACP og .380 ACP
FN P90— avanceret maskinpistol der bruger 5.7 × 28 mm ammunition.
FN M249 SAW- let maskingevær
FN F2000— moderne 5.56 × 45 mm NATO stormgevær
FN FAL— Fusil Automatique Leger , 7.62 × 51 mm NATO automatriffel
FN CAL— Carabine Automatique Legere, tidlig 5.56 mm stormgevær
FN FNC— Fabrique Nationale Carabine, 5.56 mm stormgevær
FN SCAR— SOF Capable Assault Rifle (Specialstyrke Stormgevær), modulært stormgevær i kaliber 5.56 og 7.62
FN Model 1949— en automatriffel i kaliber 7 × 57 mm Mauser, 7.65 × 53 mm Mauser, .30-06 Springfield, og 7.92 × 57 mm (8 mm Mauser)
FN SPR— en 7.62 × 51 mm repetér snigskytteriffel
FN PBR— 7.62 × 51mm repetér snigskytteriffel beregnet til politiets patruljevogne
FN Minimi— Mini-mitrailleuse, 5.56 × 45 mm NATO let maskingevær der bruges i mange lande, bl.a. USA som M249 SAW
Mk 48 Mod 0— 7.62 × 51 mm NATO variant af M249 maskingeværet
FN MAG— Mitrailleuses D'Appui General , 7.62 mm maskingevær også kendt som M240 i USA's militær
FN 303— affyringssystem til ikke-dødelig ammunition
BRG-15— eksperimentelt tungt maskingevær, kaliber 15.5 × 115 mm
FN Tactical Police Shotgun— haglgevær med 8 skud i magasinet
FN FNP-9— 9 × 19 mm pistol
FN FNP-9m— compakt 9 × 19 mm pistol
FN FNP-40— .40 S&W pistol
FN SLP— selvladende haglgevær

Forsvarsvirksomheder
M249 SAW

M249 Squad Automatic Weapon (M249 SAW) er et let maskingevær der bruges af USA's militær. Det er en betegnelse for en variant af FN Minimi. Begge produceres af belgiske Fabrique Nationale og bruger 5.56 x 45 mm NATO ammunition.

Minimi vandt kontrakten for et nyt støttevåben til det amerikanske militær i de sene 1970'ere og tidlige 1980'ere. Siden da er våbnet blevet købt af mange lande, specielt NATO lande.

M249 er en af mange våben der brugte den nye NATO standardkaliber 5.56 x 45 mm NATO. Den belgiske SS109 ammunition der blev udviklet til Minimi blev valgt som ny NATO standard 5.56 ammunition. Som en konsekvens blev M16A2 riflen indført med en ny rifling i løbet i forhold til M16A1 der brugte den tidligere amerikanske M193 5.56 mm ammunition.

Minimi og M249 er ikke helt det samme våben. M249 har undergået en række produktudviklinger, men der er planlagt et skift til et nyt let maskingevær. I 2005 blev der sat gang i søgningen efter et sådant. M249s største rival er det spanske Ameli maskingevær, der er en nedskaleret MG3 der er kalibreret til 5.56 mm NATO.

Maskingeværer
United States Army
Terrorøvelsen i København 2007

Terrorøvelsen i København 2007 var en fuldskalaøvelse, der skulle teste, om det danske beredskab kunne håndtere et terrorangreb i København. Øvelsen foregik d. 21. marts 2007 i Ourøgade på Østerbro i København.

Op mod 1.000 mennesker var involverede i øvelsen. Der deltog styrker fra politiet, redningsberedskabet, Falck, Beredskabsstyrelsen, sygehuse og Hjemmeværnet. Øvelsen omfattede desuden en kommunal krisestab på Hovedbrandstationen. For at gøre det mere realistisk deltog pressen også med en række nysgerrige journalister, der så skulle producere indslag til nyhedsudsendelser.

Selve øvelsen 
Terrorhandlingen var en eksploderet bus og skete kl. 10:02, da politiet kastede et kraftigt kanonslag ind i et busvrag, parkeret et tilfældigt sted (Ourøgade) i København. Herefter indløb meldingen om et terrorangreb til alarmcentralen og beredskabet blev sat i værk: Politiet startede med at afspærre skadestedet og lod redningsfolkene undersøge angrebet nærmere.

For at forvirre indsatsledelsen endnu mere, udbrød der efterfølgende brand i en lejlighed ud til skadestedet og ejendommen blev vurderet til at være i fare for at styrte sammen. Således havde man to skadesteder.

Det stod hurtigt klart, at situationen var alvorlig og de første meldinger lød på i hvert fald 100 tilskadekomne, så et stort antal ambulancer suppleret med lægebiler fra nær og fjern blev tilkaldt. Beredskabsstyrelsen stillede med deres Ledelses- og Kommunikationsmodel (LKM), samt venteplads. Hjemmeværnet fik til opgave at assistere politiet med bevogtning og afspærring af området.

En af de politimæssige udfordringer var at få evakueret folk fra området samtidig med, at kriminalpolitiet skulle sikre tekniske spor og afhøre folk, for at finde frem til bagmændene bag angrebet. Dette skulle ske mens skadestedet fortsat var intakt og man var defor nødt til at tage billeder af det hele, mens der stadig lå sårede og døde folk i området.

De involverede myndigheder skulle i dagene efter øvelsen evaluere deres indsatser, hvorefter der blev udgivet en større evaluering af den samlede indsats.

Planlægning 

Planlægningen af den danske øvelse havde været i gang, siden Terrorangrebet i London 2005. Her blev fire bombeeksplosioner i offentlige transportmidler – henholdsvis i undergrundsbanen og i en bus – registreret. De britiske myndigheder havde tre måneder forinden foretaget en terrorøvelse og man mener, at dette var medvirkende til, at alt ikke udviklede sig til kaos, da den rigtige terrorhandling indtraf.

Eksterne kilder/henvisninger 

København
Beredskab
Terrorisme
Begivenheder i 2007
Forca

Forca (udtalt Forsa) er et dansk pensionsserviceselskab med hjemsted i Hellerup.

Forca servicerer Lærernes Pension, PKA og Pædagogernes Pensionskasse (PBU), som ejer virksomheden med en tredjedel hver. De tre kunder har tilsammen godt 695.000 medlemmer.  Industriens Pension og Norli Pension er ligeledes kunder.

Virksomhedens ca. 385 medarbejdere tilbyder servicefunktioner indenfor:

 Medlemsservice
 Fondsservice
 Aktuarservice
 Økonomiservice
 IT-service

Administrerende direktører 
2006-2012 Jes Damsted
2012-2020 Steen Gram-Hanssen (konstitueret okt. 2012, udnævnt marts 2013)
2021- Søren Østergaard

Eksterne henvisninger 
 Forcas hjemmeside 
 Forca på LinkedIn

Noter 

Pensionsselskaber i Danmark
Sammy McIlroy

Samuel Baxter "Sammy" McIlroy (født 2. august 1954 i Belfast, Nordirland) er en nordirsk tidligere international fodboldspiller som blandt andet har spillet for Manchester United. Efter sin spillekarriere blev han træner for forskellige engelske fodboldhold og det nordirske fodboldlandshold. Han er i øjeblikket manager for Football League Two-holdet Morecambe.

Spillerkarriere 
McIlroy kom fra Belfast og spillede fra 1971 til 1982 for Manchester United. Han var den sidste unge spiller til skrive under for Matt Busby, derfor gjorde det ham til den sidste af Busby Babes. Han scorede i sin førsteholddebutkamp I 1971 i en alder af 17 år i et 3-3-opgør i et Manchester-derby mod Manchester City på Maine Road den 6. november, men han var ikke i stand til at få sig en regelmæssig førsteholdsplads inden 1974-75-sæsonen. Dette var kort tid efter at United var rykket ned fra toppen af den bedste liga, men han hjalp dem med at komme tilbage igen, og de sluttede på en tredjeplads i toppen af ligaen et år senere, og de nåede også til FA Cup-finalen – som de overraskende tabte til Southampton. Et år senere fik McIlroy en guldmedalje i cuppen, da United vandt 2-1 mod Liverpool. To år senere fik de endnu en medalje for andenpladsen, efter at United havde tabt 3-2 til Arsenal.

Sent i 1970’erne flyttede McIlroy fra 'Reds'-angriber til –midtbanespiller.

I 1982 blev han solgt til Stoke City, hvor han spillede de næste fire sæsoner. McIlroy spillede i Örgryte IS i Allsvenskan i 1986, Manchester City i 1986-87, Bury fra 1987 til 1990 og Preston North End i 1989/90.

Som spiller for det nordirske fodboldlandshold fik McIlroy 88 kampe, og han scorede 5 mål. Han spillede i alle landet kamp under både VM i fodbold 1982, hvor Nordirland blev besejret af værtsnationen Spanien i anden runder, og i VM i fodbold 1986, hvor han var anfører for holdet.

Referencer

Eksterne henvisninger 

 Kort Biografi Om Sammy McIlroy på ManUtd.com 
 Fakta Om Sammy McIlroys Tid I Manchester United F.C.  på RedCafe.net 
 Fotografi Af Sammy McIlroy I Aktion 
 Fakta om Sammy McIlroys Trænerkarriere  

Fodboldspillere fra Nordirland
Fodboldspillere fra Manchester United F.C.
Fodboldspillere fra Stoke City F.C.
Fodboldspillere fra Manchester City F.C.
Fodboldspillere fra Bury F.C.
Fodboldspillere fra Örgryte IS
Fodboldspillere fra Preston North End F.C.
Fodboldspillere fra Northwich Victoria F.C.
Fodboldtrænere fra Nordirland
Fodboldtrænere fra Northwich Victoria F.C.
Fodboldtrænere fra Macclesfield Town F.C.
Fodboldtrænere fra Stockport County F.C.
Fodboldtrænere fra Morecambe F.C.
Personer fra Belfast
Deltagere ved verdensmesterskabet i fodbold 1982
Deltagere ved verdensmesterskabet i fodbold 1986
Artemis Fowl: Evighedskoden

Artemis Fowl: Evighedskoden (originaltitel: Artemis Fowl: The Eternity Code) er en roman fra 2003 af Eoin Colfer. Det er den tredje bog i Artemis Fowl-serien. Næste bog i serien er Artemis Fowl: Opals Hævn.

Udgivelse 
Bogen blev udgivet af Viking Press i 2003. Den danske udgave udkom samme år på Aschehoug Dansk Forlag, oversat af Tom Havemann.

Handling 

Ud fra noget stjålent fe-teknologi har Artemis Fowl fremstillet verdens nok bedste computer, der er i stand til at bryde alle koder og opfange overvågningssignaler.
Artemis har arrangeret et møde med forretningsmanden John Spiro. Mødet foregår på en fiskerestaurant og Artemis præsenterer terningen for Spiro og giver ham en lille demonstration. Desværre er fe-teknologien indstillet forkert, så terningen opfanger nogle signaler fra NIS-satellitter, da Spiro vil høre om den kan finde nogle satellitter, som overvåger ham. Artemis afbryder hurtigt terningen, og Spiro er blevet meget interesseret i den. Men da Artemis fortæller at den ikke er til salg, bliver Spiro sur og tager terningen med hjem til USA, og beder hans bodyguard Arno Blunt om at udrydde dem.

Se også 
Personer i Artemis Fowl serien

Eksterne henvisninger 
hjemmesiden AFC – Artemis Fowl: Evighedskoden covers fra hele verden 

Evighedskoden
Litteratur i 2003
Let maskingevær

Et let maskingevær, normalt forkortet til LMG, er en betegnelse for maskingeværer, der generelt er lettere end andre, samtidige, maskingeværer. De er normalt designet til at blive båret af en enkelt soldat, men nogle gange er der også behov for en LMG-hjælper. Moderne lette maskingeværer er ofte kalibreret til at bruge mindre kalibre som fx 5.56 x 45 mm NATO, og er dermed lettere end maskingeværer i klassiske kalibre som 7.62 x 51 mm NATO eller .30-06 Springfield.

Hvad der betegnes som et let maskingevær, er helt afhængig af tidspunktet for dets ibrugtagen. LMG M/62, som bruges i det danske forsvar, fik fx betegnelsen som let maskingevær, da det blev indført i 1962. I dag er et let maskingevær et våben som fx M249 SAW på grund af udviklingen i retning af mindre kalibre til militære våben.

Den normale brug af et let maskingevær er som støttevåben, fordi det kan afgive en stor mængde skud på kort tid i forhold til automatrifler, som er den normale standardbevæbning for infanterister, men dette koster i form af større vægt og stort ammunitionsforbrug.

Tidlige lette maskingeværer som fx Browning Automatic Rifle brugte ofte magasiner. Moderne lette maskingeværer bruger normalt bæltefødning, da de er designet til at afskyde flere skud i en mindre kaliber. Bæltefødning gør dem i stand til at skyde i længere tid uden at blive afbrudt af magasinskifte. Maskingeværet M249 SAW fremstillet af belgiske Fabrique Nationale bruger fx kassemagasiner med 200-skuds-bælter.

Udvalgte eksempler 

Disse våben var enten deciderede lette maskingeværer, havde en let maskingevær-variant eller blev brugt i rollen som lette maskingeværer.

1900'erne–1920'erne 
 Madsen maskingevær (flere kalibre).
 M1909 Benet-Mercie (.30-06 Springfield).
 Hotchkiss Mk I (.303 Britisk).
 Lewis maskingevær (.303 Britisk).
 Fusil-Mitrailleur Mle 1915 'CSRG', 'Chauchat'-maskingevær (8 x 50 mm R Lebel).

1920erne–1950'erne 
 Type 11 let maskingevær.
 Browning Automatic Rifle (.30-06 Springfield).
 FM-24/29 (7.5 x 54 Fransk).
 Browning wz.1928 (7.92 x 57 mm ('8 mm Mauser').
 Solothurn MG30 (7.92 x 57 mm).
 Maschinengewehr 34 (7.92 x 57 mm).
 Maschinengewehr 42 (7.92 x 57 mm).
 ZB vz.26 (7.92 x 57 mm).
 Bren Gun (.303 Britisk).
 Degtyarev (7.62 x 54 mm R).
 RPD (7.62 x 39 mm).

1950'erne–1970'erne 
 Kucher Model K1.
 Stoner 63 (5.56 x 45 mm NATO).
 RPK (7.62 x 39 mm).
 Colt CMG-1 (5.56 x 45 mm).
 Colt CMG-2 (5.56 x 45 mm).
 M60 (7.62 x 51 mm NATO).
 Rheinmetall MG3 (7.62 x 51 mm NATO).

1970'erne – 
 M249 SAW (5.56 x 45 mm NATO).
 L86A1 LSW (5.56 x 45 mm).
 RPK-74 (5.45 x 39 mm).
 IMI Negev (5.56 x 45 mm).
 Steyr AUG HBAR (5.56 x 45 mm).
 Colt Automatic Rifle (5.56 x 45 mm).
 Heckler & Koch MG36 (5.56 x 45 mm NATO).
 Heckler & Koch MG4 (5.56 x 45 mm NATO).
 Heckler & Koch XM8 i "Automatic Rifle/Light Machine Gun" konfiguration (5.56 x 45 mm NATO).
 Type 81 (7.62 x 39 mm).
 Ultimax 100 (5.56 x 45 mm NATO).
 M240 (7.62 x 51 mm NATO).
 Valmet M78 (7.62 x 39 mm).
 Diemaco LSW (5.56 x 45 mm NATO).

Maskingeværer
Onlinebooking

Onlinebooking er betegnelsen for bestilling eller køb af produkter via internettet. I takt med at internettet er blevet mere og mere udbredt, så er antallet af udbydere også steget kraftigt. Det er alt fra teater- og biografbilletter, 
servicebooking,
flybilletter til hotelovernatninger og sommerhusudlejning der tilbydes via online booking.  

I begyndelsen var mange internetbrugere skeptiske over for køb af produkter via internettet, pga. frygten for at sikkerheden ikke var god nok. Virksomhederne har sammen med brancheorganisationer og i samarbejde med netbaserede betalingssystemer dog formået at øge sikkerheden, hvilket har medvirket til en stærkt stigende bookingaktivitet blandt forbrugerne. Derfor ses i dag flere virksomheder, som kun udbyder deres produkter via online booking eller et mix mellem online og fysik butikker.

Kultur
Turisme
Samfund
Onlinetjenester
Uldjyder

Uldjyder er en betegnelse for folk fra den vest- og midtjyske hede omkring Herning, Ikast og Brande. Den fattige egn havde tradition for fåreavl og uldproduktion, og der blev fremstillet strikvarer og klæde som husflid og hjemmeindustri. Tingene blev solgt videre af omvandrende uldkræmmere, der i andre egne lidt nedsættende blev kaldt uldjyder. I dag er ordet lettere spøgefuldt, men også et udtryk for at uldjyderne var grundlaget for den senere tekstilindustri.

Steen Steensen Blicher har skildret miljøet i Hosekræmmeren og E Bindstouw, "bindestuen" hvor der om vinteren blev spundet garn, strikket uldtøj og fortalt historier.

I Steffen Jakobsens roman Sidste Halvleg fra 2006 forekommer den fiktive fodboldklub FC Uldjylland fra Brande.

Se også 
 Bindeegnene

Referencer

Litteratur 
Johannes Bech: Af uldjydernes Historie, København 1941 (netudgave med fuld tekst, illustrationer)

Jylland
Carl Th. Pedersen

Carl Theodor Pedersen (født 28. juni 1935 i Nykøbing Mors, død 11. maj 2020 i Odense) var en dansk kemiker og gastronom "Carl Th.". Han blev cand.mag. i kemi, matematik, fysik og astronomi i 1960 fra Københavns Universitet, hvor han derefter var ansat som lektor i organisk kemi til 1972. Fra 1972 til 2005 var han lektor i kemi ved Odense Universitet (der i 1998 skiftede navn til Syddansk Universitet). Undtagen 1983–93 hvor han var rektor for universitetet. Fra 2005 var han lektor emeritus og ekstern lektor ved Institut for Fysik, Kemi og Farmaci på Syddansk Universitet, hvor han i mange år efter sin pensionering var aktiv på fuld tid.

Carl Th. Pedersen arbejdede indenfor organisk kemi og beskæftigede sig oprindeligt med organiske svovl-forbindelser. I 1976 forsvarede han sin doktordisputats Some physico-chemical aspects of the chemistry of aromatic 1,2-dithiole derivatives. I 1988 arrangerede han den internationale kongres for svovlkemi i Odense. Efter sin rektortid forskede han i flash vaccum pyrolyse og studerede små stofmængder i lukkede systemer.

Han beskæftigede sig endvidere med madens kemi og rejste i mange år med foredrag som Hvorfor er rødvin rød? og Peber er alle hånde, men er allehånde peber?. Han bidrog på den måde til formidling af kemi til et bredere publikum som en af de første siden Paul Bergsøe i 1950'erne. Interessen for gastronomi resulterede i bogen Krydderier og kokkerier, som han skrev sammen med kokken Torsten Vildgaard. Sammen med Jørgen Fakstorp redigerede han Gastronomisk Leksikon, der blev det autoritative værk på området. Fra 2002 var han medlem af Det Danske Gastronomiske Akademi.

Han var også med til at redigere første udgave af Kemisk Ordbog.

Bibliografi 
Carl Th. Pedersen har ud over en lang række artikler i internationale faglitterære tidskrifter udgivet en række populærvidenskabelige bøger og artikler:
 Dødelige delikatesser (2003)
 K.A. Jensen – en dansk kemiker (2003)
 Tapeterne der dræbte (2005)
 Krydderier og kokkerier (2006)
 Peber, Piperin og H.C. Ørsted (2007)
 Belladonna, heksekunst og atropin (2009)
 Gastronomisk Leksikon (2010, medredaktør)
 Lakrids – og det utaknemmelige stof (2011)

Priser 
 Fyens Stiftstidendes forskerpris (1975)
 Æresmedlem af Kemisk Forening (2004)
 Syddansk Universitets Undervisningspris (2005)

Kilder 

Personer fra Nykøbing Mors
Kemikere fra Danmark
Organisk kemi
Universitetsrektorer
Universitetslektorer fra Danmark
Alumni fra Københavns Universitet
Ansatte ved Københavns Universitet
Ansatte ved Odense Universitet
Ansatte ved Syddansk Universitet
Gastronomi i Danmark
TouristOnline

TouristOnline A/S er en danskejet virksomhed grundlagt i 2000 og baseret i København. Virksomheden udvikler og driver online bookingsystemer til hoteller, vandrehjem, feriehusudlejere og eventbureauer.

Virksomheden startede som to selstændige virksomheder, TouristOnline Aps og Brancheportal A/S. TouristOnline Aps blev etableret i 2001 af den danske turistbranche, heriblandt HORESTA, VisitDenmark samt en række regionale turismeorganisationer. Dette skete med ønsket om etablering af en online bookingfacilitet som er tilgængelig for alle i branchen til rimelige omkostninger, samt at få brancheindflydelse på drift og udvikling af det fælles booking system.
 
Brancheportal A/S blev etableret i 1999 af HORESTA og M&P Internetbureau, med det formål at skabe en stærk base for online markedsføring på nettet for den danske turistbranche.

I 2005 overtog VisitDenmark – Danmarks førende turistorganisation – begge virksomheder (TouristOnline og Brancheportal) og grundlagde VisitDenmark Booking ApS som senere skiftede navn til TouristOnline A/S.

Eksterne henvisninger 
  TouristOnline – officiel website

It-virksomheder i Danmark
Turisme i Danmark
Tulipa kaufmanniana

 
Tulipa kaufmanniana er en botanisk tulipan (altså vild tulipan), som har en enkelt, opret stængel, der bærer 3-4 blade. Arten ses tit krydset med andre tulipaner, heraf navnet Kaufmanniana-hybrider.

Beskrivelse 
Bladene er brede og grågrønne på begge sider og er helrandede med rødlig spids. Blomstringen sker allerede i marts-april. Blomsterne har seks blosterblade med brunrød yderside og lysegul inderside. Centrum i blomsten er orangerød. Støvdragerne og støvfanget er lysegule. Frøstanden modner midt på sommeren og frøene kan etablere sig på det rette voksested.

Løget er glat og rødbrunt med hvidlig spids. Rodnettet er typisk for løgvækster: trævlet og alle sammen udgående fra rodskiven i bunden af løget. 

Højde x bredde og årlig tilvækst: 0,30 x 0,20 m (30 x 20 cm/år).

Hjemsted 
Planten findes i bjergområderne i Kasakhstan, usbekistan, Tadsjikistan og Kirgisistan, hvor der er lysåbne løvskove eller skovstepper. 

I Chatkal Nature Reserve, i det vestlige Tien Shan, Usbekistan, findes den sammen med blandt andre: Acer turkestanicum, Allium aflatunense, almindelig berberis, almindelig vin, Anemonastrun protractum, broget salvie, glat lakrids, havemalurt, Juniperus turkestanica, kleopatras nål, Malus kirghisorum, markstenkløver, Paeonia hybrida, Prunus sogdiana, smalbladet sølvblad, Sorbus tianschanica, tatarisk gedeblad, Trollius altaicus, Tulipa dasystemon, Ulmus densa, Vinca erecta, vortebirk og vrietorn.

Kilder 
 Botanisk Have (København) har et stort udvalg af tulipaner.

Eksterne henvisninger 

Haveplanter
Løg- og knoldvækster